**Game of Thrones** je americký dobrodružno-fantastický televízny seriál z produkcie televízie HBO, vytvorený podľa knižnej série od George R. R. Martina s názvom *Pieseň ľadu a ohňa* (*A Song of Ice and Fire*), ktorej prvá časť sa volá *Hra o tróny* (*A Game of Thrones*). Natáčal sa v štúdiu v Belfaste a v iných lokalitách ako Malta, Chorvátsko, Španielsko, Grónsko a Maroko. Seriál sa vysielal na kanáli HBO od 17. apríla 2011 do 19. mája 2019.

Seriál sa odohráva na fiktívnych kontinentoch Westeros a Essos na konci roky trvajúceho leta a pozostáva z mnohých prepojených dejových línií. Prvá séria sleduje členov rôznych šľachtických rodín počas občianskej vojny o Železný trón Siedmich kráľovstiev (Seven Kingdoms). Druhá séria nadväzuje a ďalej tiež rozvíja novú hrozbu – nastávajúca zima a mýtické stvorenia Severu (the North). Tretia séria sa zameriava na posledných potomkov zosadenej dynastie a ich snahu opäť sa dostať na Železný trón. Seriál využíva morálnu rôznorodosť hlavných postáv na riešenie problémov sociálnej hierarchie, viery, cti, korupcie, občianskej vojny, zločinu a trestu.

Seriál Game of Thrones prilákal rekordné množstvo divákov a získal si neobyčajne rozmanitý a aktívny medzinárodný fanklub. Seriál bol kritikmi veľmi dobre prijatý, ale časté používanie nahoty a násilia zapríčinilo aj viaceré negatívne recenzie. Aj napriek tomu však seriál získal mnohé ocenenia a nominácie, vrátanie nominácie na Primetime Emmy Award v kategórii mimoriadny dramatický seriál a to pre všetky tri doteraz ukončené série, nomináciu Golden Globe Award pre najlepší televízny seriál v kategórii drámy, Hugo Award pre najlepšiu dramatickú prezentáciu v dlhej a taktiež aj krátkej forme, a Peabody Award. Účinkujúci herci tiež nahromadili početné ocenenia, medzi nimi Peter Dinklage získal Primetime Emmy Award pre mimoriadny výkon vo vedľajšej úlohe v dramatickom seriáli a Golden Globe Award pre najlepšieho herca vo vedľajšej úlohe – seriál, mini-séria alebo televízny film, všetko za jeho úlohu Tyriona Lannistera.

Série a časti
-------------

*Bližšie informácie v hlavnom článku: Zoznam častí seriálu Game of Thrones*

| Séria | Časti | Pôvodne vysielané USA  |
| --- | --- | --- |
| Premiéra série | Finále série |
|  | 1 | 10 | 17. apríl 2011 | 19. jún 2011 |
|  | 2 | 10 | 1. apríl 2012 | 3. jún 2012 |
|  | 3 | 10 | 31. marec 2013 | 9. jún 2013 |
|  | 4 | 10 | 6. apríl 2014 | 15. jún 2014 |
|  | 5 | 10 | 12. apríl 2015 | 14. jún 2015 |
|  | 6 | 10 | 24. apríl 2016 | 26. jún 2016 |
|  | 7 | 7 | 16. júl 2017 | 27. august 2017 |
|  | 8 | 6 | 14. apríl 2019 | 19. máj 2019 |

Obsah
-----

Game of Thrones približne nasleduje tri dejové línie knižnej série 'Pieseň ľadu a ohňa|A Song of Ice and Fire'. Odohráva sa vo fiktívnych Siedmich kráľovstvách Westerosu a opisuje násilné mocenské potýčky šľachtických rodín v ich úsilí získať moc nad Železným trónom. Ako sa seriál odvíja, postupne sa odhaľujú nové nástrahy – ďaleko na severe a tiež v zámorskom kontinente Essos.

Romány G. R. R. Martina a ich seriálová adaptácia v mnohom čerpajú z európskej histórie. Prvotnú inšpiráciu na tento román autor získal z anglickej vojny ruží (1455 – 1485) medzi dvoma šľachtickými rodmi Lancasterovcov a Yorkovcov, ktoré sú v knihe odzrkadlené ako rody Lannister a Stark. Väčšina Westerosu so svojimi hradmi a rytierskymi turnajmi pripomína vrcholný stredovek v západnej Európe.

Intrigánska Cersei je napríklad veľmi podobná Izabele (1295 – 1358), známej ako 'francúzska vlčica'. Izabela a jej rodina, presnejšie ich zobrazenie v historickom románe Prekliati Králi od Mauricea Druona, boli jednou z hlavných inšpirácii Martinovej práce. Historických inšpirácií však v knihách (a seriáli) nájdeme omnoho viac: Hadriánov Val (ako inšpirácia pre 'the Wall' (Múr) vo Westerose), pád Rímu a legenda o Atlantíde (spojené v starobylej Valýrii), grécky oheň (ako 'divoký oheň'), islandské ságy o Vikingoch (ako základ pre bojovníkov zo Železných ostrovov 'Iron Islands'), ďalej mongolské hordy (slúžiace ako predloha pre dothrackých kočovníkov), prvky Storočnej Vojny (1337 – 1453) či talianskej renesancie (c. 1400 – 1500). Ohromná popularita kníh a seriálu sa pripisuje Martinovej schopnosti stmeliť tieto rozmanité prvky do bezchybného celku, ktorý vytvára vierohodnú históriu pre jeho fiktívny svet.

Dej
---

Poznámka: *Geografické názvy, miesta a v určitých prípadoch aj tituly sú uvádzané aj s pôvodným anglickým názvom v zátvorkách*
### 1. séria

Seriál začína, keď Neda Starka (Sean Bean) požiada kráľ Robert Baratheon (Mark Addy), aby sa stal jeho pravou rukou (Hand of the King). Ned a jeho žena Catelyn (Michelle Fairley) dostanú list od Catelyninej sestry Lysy (Kate Dickie), v ktorom píše, že za smrťou predošlej kráľovej pravej ruky stojí rod Lannisterovcov, do ktorého patrí aj kráľova manželka Cersei (Lena Headey). Ned musí odcestovať na juh pomáhať kráľovi a zistiť, kto zabil predchádzajúcu pravú ruku kráľa, Jona Arryna (John Standing) a zároveň chrániť svoju rodinu pred Lannisterovcami. Počas pátrania po dôvodoch smrti Jona Arryna sa dozvedá tajomstvá o Lannisterovcoch, ktoré chcel Arryn verejne odhaliť.

Medzitým za Úzkym morom (Narrow Sea) na kontinente Essos arogantný vyhnanec Viserys Targaryen (Harry Lloyd), syn predchádzajúceho kráľa, ktorý bol zosadený z trónu, stále verí vo svoje právo o trón. Svoju mladšiu sestru Daenerys Targaryenovou (Emilia Clarková), ktorú roky fyzicky a psychicky týral, vydá vodcovi bojovného kmeňa Dothrakov, Khalovi Drogovi (Jason Momoa), výmenou za armádu, s ktorou sa chce vrátiť na Westeros a zmocniť sa trónu. Ale Daenerysina mocnejúca láska k Drogovi a znovu nájdená duševná sila preváži nad Viserysovými plánmi.

Na Múre (The Wall) sa Nedov bastard Jon Snow (Kit Harington) pridá ku Nočnej hliadke (Night’s Watch), starodávnemu bratstvu, ktoré sa zasprisahalo dohliadať nad obrovským Múrom, ktorý oddeľuje Sedem kráľovstiev (Seven Kingdoms) od nebezpečia, ktoré leží za ním. Ale staroveká sila, ktorú všetci považovali za mŕtvu, začne ohrozovať krajinu.

### 2. séria

Starkovci vyhlásia vojnu Lannisterovcom za smrť Neda a potom, čo Robb Stark vyhrá tri bitky, ponúkne Lannisterovcom mier výmenou za nezávislosť Severu, pošle Theona Greyjoya, aby získal podporu svojho otca Balona Greyjoya a Catelyn Starkovú, aby vyhľadala Renlyho Baratheona. Cersei Lannisterová odmietne Robbove podmienky. Medzitým Tyrion pošle do vyhnanstva Janosa Slynta, veliteľa Zlatých Plášťov, a svojho žoldniera Bronna povýší na veliteľa hliadky.

Catelyn dorazí do tábora kráľa Renlyho, aby vyjednala spojenectvo a Brienne z Tarthu získa právo pridať sa do Renlyho kráľovskej gardy. Catelyn a Brienne sú svedkami Renlyho vraždy rukami temnej mágie, zaslanej Červenou dámou Melisandrou, ktorá je vyslancom Renlyho brata a rivalského uchádzača o Železný trón, Stannisa Baratheona. Catelyn a Brienne utečú z Renlyho tábora a pridajú sa k Robbovej armáde, zatiaľ čo Renlyho spojenci zmenia svoju lojalitu pre Stannisa. Medzitým Theon zradí Starkovcov a pridá sa na stranu svojho otca a silou sa zmocní ich sídla Zimovresu. Robb sa dozvie o Theonových plánoch a pošle svojich mužov, aby získali naspäť Zimovres, zatiaľ čo v meste spojenci Starkovcov plánujú, ako dostať Robbových malých bratov Brana a Rickona Starka z mesta von.

Robb sa dozvie, že jeho matka Catelyn tajne oslobodila Jamieho Lannistera, ktorého sprevádza Brienne, aby získala naspäť svoje dcéry, Sansu a Aryu; taktiež sa zapletie do romantického vzťahu s Talisou Maegyr, liečiteľkou z Volantisu. Yara Greyjoyová, Theonova staršia sestra, dorazí do Zimovresu, aby odviedla Theona naspäť na Železné ostrovy (Iron Islands), po jeho neúspešných pokusoch získať naspäť Starkovckých chlapcov.

Tywin Lannister, otec kráľovnej, opustí Harrenhal, čo umožní Aryi a jej kamarátom Genrymu a Hot Pieovi pomôcť za pomoci záhadného Jaqena H'ghara. V Kráľovom prístave sa Cersei pokúsi vydierať Tyriona únosom prostitútky Ros, o ktorej si Cersei myslí, že je jeho tajná milenka. Tyrion vedie obranu v kráľovom prístave proti Stannisovmu útoku a zničí veľké množstvo Stannisovej flotily za pomoci lode plnej divokého ohňa (wildfire) a je nútený viesť protiútok, pretože kráľ Joffrey Baratheon a jeho telesný strážca Sandor Clagene opustia bojisko. Stannisove sily sa dostanú do hradu, no Tyrion vedie svojich mužov podzemnými tunelmi poza Stannisove vojsko a tak zaútočia. Stannis je porazený, keď tesne potom do Kráľovho prístavu dorazí vojsko Tywina Lannistera za pomoci Tyrellovcov.

Po smrti Khala Droga Daenarys a zvyšky jej khalasaru nájdu útočisko v meste Qarth, kde ich prijme obchodník Xaro Xhoan Daxos. Xaro sa však spikne s čarodejníkom Pyat Pree, aby zabili väčšinu jej služobníctva, uniesli jej drakov a získali kontrolu nad Qarthom. Daenerys nalákajú do Domu Neumierajúcich (House of the Undying), kde draci čarodejníka zabijú. Daenerys uzamkne Xara v jeho vlastnom trezore ako trest za jeho zradu a opustí Qarth s Jorahom a zvyškom jej služobníctva.

Medzitým za Múrom John Snow zajme divošku (Wildling), Ygritte, ktorá ho následne dovedie do pasce, kde ho chytia divosi. Medzi ďalšími zajatcami divochov je Qhorin Polruký (Halfhand), ktorý presvedčí Johna, aby ho zabil, získal dôveru divochov a dostal sa do blízkosti ich vodcu, Kráľa za múrom (King-beyond-the-Wall) Manca Nájazdníka (Rayder). Zvyšok rangerov sa utáborí v starodávnom opevnení Päsť prvých ľudí (Fist of the First Men), kde na nich zaútočia odvekí nepriatelia Bieli chodci (White Walkers).

Herci a postavy
---------------

Aj napriek tomu, že oproti knižnej predlohe bola časť postáv zo seriálu vypustená, má seriál Game of Thrones, čo sa postáv týka, masívne obsadenie – predpokladá sa, že najväčšie v televízii. Počas produkcie tretej sezóny sa zaznamenalo neuveriteľných 257 členov hereckého štábu. Nasledujúci prehľad preto spomína iba stručný výber postáv v Game of Thrones. Sú to postavy, ktoré autori označili ako členov hlavného obsadenia.

Lord Eddard 'Ned' Stark (Sean Bean) je hlava rodiny Starkov, ktorej členovia sú zapletení vo väčšine dejových línií. On a jeho manželka Catelyn Tullyová (Michelle Fairley) majú spolu päť detí: najstarší Robb (Richard Madden), jemná Sansa (Sophie Turner), nezbedná Arya (Maisie Williams), zvedavý Bran (Isaac Hempstead-Wright) a najmladší Rickon (Art Parkinson). Nedov väzeň a zverenec Theon Greyjoy (Alfie Allen) tiež býval so Starkami, kým sa nedostal pod ruky sadistickému Ramsayovi Boltonovi (Iwan Rheon). Na zámku Zimovres (Winterfell) tiež vyrastal Nedov nemanželský syn, Jon Snow (Kit Harington), ktorý vstúpil do služby v bratstve Vrán na Nočnej Stráži (Night's Watch). Jeho verným kamarátom sa stal Samwell Tarly (John Bradley).

Takmer na opačnom konci Westerosu, v Červenej Pevnosti (Red Keep), žije Nedov priateľ z detstva, kráľ Robert Baratheon (Mark Addy), v nie veľmi funkčnom politickom manželstve s kraľovnou Cersei Lannisterovou (Lena Headey), ktorá ho tajne podvádza so svojím bratom, dvojčaťom, Jaimem Lannisterom (Nikolaj Coster-Waldau). Kráľovná nenávidí svojho mladšieho brata, inteligentného trpaslíka Tyriona (Peter Dinklage). Cersei má tri deti, sadistického princa Joffreyho (Jack Gleeson), milučkú princeznú Myrcelu a malého princa Tommena. Patriarchom ich rodiny je mocný a chýrne bohatý lord Tywin Lannister (Charles Dance).

V kráľovej Malej Rade (Small Council) zasadajú radcovia, vrátanie prefíkaného majstra mincí, lorda Petyra Baelisha (Aidan Gillen) prezývaného 'Malíček', a majstra našepkávačov, eunucha Varysa (Conleth Hill).

Jedna z najbohatších rodín, šľachtický rod Tyrellovcov, je na kráľovskom dvore zastúpená krásnou Margaery (Natalie Dormer).

Zatiaľ za Úzkym Morom (Narrow Sea) súrodenci Viserys (Harry Lloyd) a Daenerys (Emilia Clarková) z rodu Targeryenovcov – vyhostené deti bývalého kráľa, ktorého zosadil Robert Baratheon – utekajú pred starými nepriateľmi a snažia sa získať prostriedky na návrat domov a znovuzískanie svojho právoplatného dedičstva a trónu. Daenerys je vydaná za bojovníka menom Khal Drogo (Jason Mamoa), vodcu kočovného kmeňa Dothrakov. V jej kráľovskej stráži je aj vyhostený rytier z Medvedieho Ostrova (Bear Island), ser Jorah Mormont (Iain Glen).

### Hlavné postavy

Nasledovní herci boli uvedení v úvodných titulkách ako hlavné postavy:

| Herec | Postava | Séria |
| --- | --- | --- |
| 1 | 2 | 3 | 4 | 5 | 6 | 7 | 8 |
| Sean Bean | Ned Stark | Hlavná |  | Vedľajšia | Hosť |  |
| Mark Addy | Robert Baratheon | Hlavná |  |
| Nikolaj Coster-Waldau | Jaime Lannister | Hlavná |
| Michelle Fairley | Catelyn Starková | Hlavná |  |
| Lena Headey | Cersei Lannisterová | Hlavná |
| Emilia Clarke | Daenerys Targaryenová | Hlavná |
| Iain Glen | Jorah Mormont | Hlavná |
| Harry Lloyd | Viserys Targaryen | Hlavná |  |
| Kit Harington | Jon Snow | Hlavná |
| Sophie Turner | Sansa Starková | Hlavná |
| Maisie Williams | Arya Starková | Hlavná |
| Richard Madden | Robb Stark | Hlavná |  |
| Alfie Allen | Theon Greyjoy | Hlavná |
| Isaac Hempstead Wright | Bran Stark | Hlavná |  | Hlavná |
| Jack Gleeson | Joffrey Baratheon | Hlavná |  |
| Rory McCann | Sandor Clegane | Hlavná |  | Hlavná |
| Peter Dinklage | Tyrion Lannister | Hlavná |
| Jason Momoa | Khal Drogo | Hlavná |  |
| Aidan Gillen | Petyr Baelish | Hlavná |  |
| Liam Cunningham | Davos Seaworth |  | Hlavná |
| John Bradley-West | Samwell Tarly | Vedľajšia | Hlavná |
| Stephen Dillane | Stannis Baratheon |  | Hlavná |  |
| Carice van Houten | Melisandre |  | Hlavná |
| James Cosmo | Jeor Mormont | Vedľajšia | Hlavná |  |
| Jerome Flynn | Bronn | Vedľajšia | Hlavná |
| Conleth Hill | Varys | Vedľajšia | Hlavná |
| Sibel Kekilli | Shae | Vedľajšia | Hlavná |  |
| Natalie Dormer | Margaery Tyrellová |  | Hlavná |  |
| Charles Dance | Tywin Lannister | Vedľajšia | Hlavná |  |
| Oona Chaplin | Talisa Starková |  | Vedľajšia | Hlavná |  |
| Rose Leslie | Ygritte |  | Vedľajšia | Hlavná |  |
| Joe Dempsie | Gendry | Vedľajšia | Hlavná |  | Hlavná |
| Kristofer Hivju | Tormund Giantsbane |  | Vedľajšia | Hlavná |
| Gwendoline Christie | Brienne z Tarthu |  | Vedľajšia | Hlavná |
| Iwan Rheon | Ramsay Bolton |  | Vedľajšia | Hlavná |  |
| Hannah Murray | Gilly |  | Vedľajšia | Hlavná |
| Michiel Huisman | Daario Naharis |  | Vedľajšia | Hlavná |  |
| Nathalie Emmanuel | Missandei |  | Vedľajšia | Hlavná |
| Indira Varma | Ellaria Sandová |  | Vedľajšia | Hlavná |  |
| Dean-Charles Chapman | Tommen Baratheon | Vedľajšia |  | Vedľajšia | Hlavná |  |
| Tom Wlaschiha | Jaqen H'ghar | Hosť | Vedľajšia |  | Hlavná |  |
| Michael McElhatton | Roose Bolton |  | Vedľajšia | Hlavná |  |
| Jonathan Pryce | The High Sparrow |  | Vedľajšia | Hlavná |  |
| Jacob Anderson | Grey Worm |  | Vedľajšia | Hlavná |

### Vedľajšie postavy

Nasledovní herci sa objavili aspoň v 3 alebo viacerých častiach v rámci série ako vedľajšie postavy:

| Herec | Postava | Séria |
| --- | --- | --- |
| 1 | 2 | 3 | 4 | 5 | 6 | 7 | 8 |
| Julian Glover | Grand Maester Pycelle | Vedľajšia |  |
| Ian Beattie | Meryn Trant | Vedľajšia |  |
| Kristian Nairn | Hodor | Vedľajšia |  | Vedľajšia |  |
| Mark Stanley | Grenn | Vedľajšia |  |
| Natalia Tena | Osha | Vedľajšia |  | Vedľajšia |  |
| Art Parkinson | Rickon Stark | Vedľajšia |  | Vedľajšia |  |
| Esme Bianco | Ros | Vedľajšia |  |
| Hafthór Júlíus Björnsson | Gregor Clegane | Vedľajšia |  | Vedľajšia | Hosť |
| Dominic Carter | Janos Slynt | Vedľajšia |  | Vedľajšia |  |
| Eugene Simon | Lancel Lannister | Vedľajšia |  | Vedľajšia |  |
| Nell Tiger Free | Myrcella Baratheon | Vedľajšia |  | Vedľajšia | Hosť |  |
| Ron Donachie | Rodrik Cassel | Vedľajšia |  | Vedľajšia |  |
| Donald Sumpter | Maester Luwin | Vedľajšia |  |
| Amrita Acharia | Irri | Vedľajšia |  |
| Roxanne McKee | Doreah | Vedľajšia |  |
| Ian Gelder | Kevan Lannister | Vedľajšia | Hosť |  | Vedľajšia |  |
| Francis Magee | Yoren | Vedľajšia | Hosť |  |
| Elyes Gabel | Rakharo | Vedľajšia | Hosť |  |
| Ian McElhinney | Barristan Selmy | Vedľajšia |  | Vedľajšia |  |
| Luke Barnes | Rast | Vedľajšia |  | Vedľajšia |  |
| Peter Vaughan | Maester Aemon | Vedľajšia |  | Hosť | Vedľajšia |  |
| Josef Altin | Pypar | Vedľajšia |  | Hosť | Vedľajšia |  |
| Owen Teale | Alliser Thorne | Vedľajšia |  | Vedľajšia |  |
| Brian Fortune | Othell Yarwyck | Vedľajšia |  | Vedľajšia |  |
| Lino Facioli | Robin Arryn | Vedľajšia |  | Vedľajšia | Hosť |  |
| Kate Dickie | Lysa Arryn | Vedľajšia |  | Hosť |  |
| Joseph Mawle | Benjen Stark | Vedľajšia |  | Vedľajšia | Hosť |  |
| Susan Brown | Septa Mordane | Vedľajšia |  |
| Dar Salim | Qotho | Vedľajšia |  |
| Jamie Sives | Jory Cassel | Vedľajšia |  |
| Finn Jones | Loras Tyrell | Hosť | Vedľajšia |  |
| Ben Hawkey | Hot Pie | Hosť | Vedľajšia | Hosť |  | Hosť |  |
| Gerard Jordan | Biter | Hosť | Vedľajšia |  | Hosť |  |
| Andy Beckwith | Rorge | Hosť | Vedľajšia |  | Hosť |  |
| John Stahl | Rickard Karstark | Hosť | Vedľajšia |  |
| Richard Dormer | Beric Dondarrion | Hosť |  | Vedľajšia |  | Hosť | Vedľajšia |
| Daniel Portman | Podrick Payne |  | Vedľajšia |
| Ben Crompton | Eddison Tollett |  | Vedľajšia | Hosť | Vedľajšia |
| Gemma Whelan | Yara Greyjoy |  | Vedľajšia | Hosť |  | Vedľajšia | Hosť |
| Robert Pugh | Craster |  | Vedľajšia | Hosť |  |
| Tony Way | Dontos Hollard |  | Vedľajšia |  | Vedľajšia |  |
| Steven Cole | Kovarro |  | Vedľajšia |  |
| Ralph Ineson | Dagmer |  | Vedľajšia |  |
| Nonso Anozie | Xaro Xhoan Daxos |  | Vedľajšia |  |
| Tara Fitzgerald | Selyse Florent |  | Hosť | Vedľajšia |  |
| William & James Wilson | Little Sam |  | Vedľajšia | Hosť |
| Anton Lesser | Qyburn |  | Vedľajšia | Hosť |
| Diana Rigg | Olenna Tyrell |  | Vedľajšia |  |
| Kerry Ingram | Shireen Baratheon |  | Vedľajšia |  |
| Ellie Kendrick | Meera Reed |  | Vedľajšia |  | Vedľajšia |  |
| Thomas Brodie-Sangster | Jojen Reed |  | Vedľajšia |  |
| Noah Taylor | Locke |  | Vedľajšia |  |
| Ciarán Hinds | Mance Rayder |  | Vedľajšia | Hosť |  |
| Tobias Menzies | Edmure Tully |  | Vedľajšia |  | Vedľajšia |  |
| Paul Kaye | Thoros of Myr |  | Vedľajšia |  | Hosť | Vedľajšia |  |
| Clive Russell | Brynden Tully |  | Vedľajšia |  | Hosť |  |
| Mackenzie Crook | Orell |  | Vedľajšia |  |
| Philip McGinley | Anguy |  | Vedľajšia |  |
| Paul Bentley | High Septon |  | Hosť | Vedľajšia | Hosť |  |
| Charlotte Hope | Myranda |  | Hosť | Vedľajšia | Hosť |  |
| Will Tudor | Olyvar |  | Hosť | Vedľajšia |  |
| Daniel Tuite | Lothar Frey |  | Hosť |  | Vedľajšia |  |
| Tim Plester | Black Walder Rivers |  | Hosť |  | Vedľajšia |  |
| Brenock O'Connor | Olly |  | Vedľajšia |  |
| Roger Ashton-Griffiths | Mace Tyrell |  | Vedľajšia |  |
| Pedro Pascal | Oberyn Martell |  | Vedľajšia |  |
| Joel Fry | Hizdahr zo Loraq |  | Hosť | Vedľajšia |  |
| Elizabeth Webster | Walda Bolton |  | Hosť | Vedľajšia | Hosť |  |
| Rupert Vansittart | Yohn Royce |  | Hosť | Vedľajšia |
| Max von Sydow | Three-Eyed Raven |  | Hosť |  | Vedľajšia |  |
| Vladimir Furdik | Night King |  | Hosť | Vedľajšia | Hosť |
| Faye Marsay | The Waif |  | Vedľajšia |  |
| Michael Condron | Bowen Marsh |  | Vedľajšia |  |
| Hannah Waddingham | Septa Unella |  | Vedľajšia |  |
| Rosabell Laurenti Sellers | Tyene Sand |  | Vedľajšia | Hosť |  |
| Jessica Henwick | Nymeria Sand |  | Vedľajšia | Hosť |  |
| Keisha Castle-Hughes | Obara Sand |  | Vedľajšia | Hosť |  |
| DeObia Oparei | Areo Hotah |  | Vedľajšia | Hosť |  |
| Alexander Siddig | Doran Martell |  | Vedľajšia | Hosť |  |
| Toby Sebastian | Trystane Martell |  | Vedľajšia | Hosť |  |
| Ian Whyte | Wun Weg Wun Dar Wun |  | Hosť | Vedľajšia |  |
| Richard Rycroft | Maester Wolkan |  | Vedľajšia |
| Staz Nair | Qhono |  | Vedľajšia |
| Bella Ramsey | Lyanna Mormont |  | Vedľajšia | Hosť | Vedľajšia |
| Pilou Asbæk | Euron Greyjoy |  | Hosť | Vedľajšia | Hosť |
| Tim McInnerny | Robett Glover |  | Hosť | Vedľajšia |  |
| James Faulkner | Randyll Tarly |  | Hosť | Vedľajšia |  |
| Tom Hopper | Dickon Tarly |  | Hosť | Vedľajšia |  |
| Megan Parkinson | Alys Karstark |  | Hosť | Vedľajšia |

Produkcia
---------

### Scenár

Scenáre pre *Game of Thrones* písalo sedem scenáristov. Najviac častí napísali showrunneri David Benioff a D. B. Weiss. Autor ságy *Pieseň ľadu a ohňa* George R. R. Martin napísal po jednej časti pre každú z prvých štyroch sérií. Martin nenapísal žiaden ďalší scenár pretože sa zameriaval na dokončenie šiestej knihy *The Winds of Winter*. Jane Espenson napísala scenár k jednej časti (1x06), spolu s Benioffom a Weissom. Ďalšími scenáristami sú Bryan Cogman, ktorý na seriáli pracoval od prvej série až do konca, Vanessa Taylor, ktorá písala scenáre pre druhú a tretiu sériu a Dave Hill, ktorý sa pripojil od piatej série.

| Zoznam scenáristov |
| --- |
| Meno scenáristu | Počet častí | Rok(y) |
| David Benioff | 51 | 2011 – 2019 |
| D. B. Weiss | 51 | 2011 – 2019 |
| Bryan Cogman | 11 | 2011 – 2019 |
| George R. R. Martin | 4 | 2011 – 2014 |
| Dave Hill | 4 | 2015 – 2019 |
| Vanessa Taylor | 3 | 2012 – 2013 |
| Jane Espenson | 1 | 2011 |

### Réžia

Každá séria zamestnávala 4 až 6 režisérov, ktorí obvykle režírujovali dve po sebe idúce časti. Najviac častí zrežírovali David Nutter, Alan Taylor a Alex Graves. Neil Marshall zrežíroval dve časti (2x09 a 4x09) s rozsiahlymi bitkami a v neskôrších sériach mal tieto časti na starosti Miguel Sapochnik. Alik Sakharov, kameraman úplne prvej a niekoľných ďalších častí neskôr režíroval 4 časti. Tvorcovia David Benioff a D. B. Weiss takisto zrežírovali každý po jednej časti a tiež úplne poslednú časť.

| Zoznam režisérov |
| --- |
| Meno režiséra | Počet častí | Rok(y) |
| David Nutter | 9 | 2012 – 2013, 2015, 2019 |
| Alan Taylor | 7 | 2011 – 2012, 2017 |
| Alex Graves | 6 | 2013 – 2014 |
| Mark Mylod | 6 | 2015 – 2017 |
| Jeremy Podeswa | 6 | 2015 – 2016, 2019 |
| Miguel Sapochnik | 6 | 2015 – 2019 |
| Daniel Minahan | 5 | 2011, 2013 |
| Alik Sakharov | 4 | 2012 – 2014 |
| Michelle MacLaren | 4 | 2013 – 2014 |
| Brian Kirk | 3 | 2011 |
| Tim Van Patten | 2 | 2011 |
| Neil Marshall | 2 | 2012, 2014 |
| David Petrarca | 2 | 2012 |
| Michael Slovis | 2 | 2015 |
| Jack Bender | 2 | 2016 |
| Daniel Sackheim | 2 | 2016 |
| Matt Shakman | 2 | 2017 |
| David Benioff | 2 | 2013, 2019 |
| D. B. Weiss | 2 | 2014, 2019 |

### Nakrúcanie

Pôvodná pilotná časť bola nakrútená v roku 2009 v Severnom Írsku a Maroku a zrežíroval ju Tom McCarthy. Kvôli zmene obsadenia niektorých rolí a kreatívnym zmenám bol pilot znovu nakrútený režisérom Timom Van Pattenom a následne bolo nakrútených aj zvyšných 9 častí. V pôvodom pilote, ktorý sa nedostal na obrazovky, sa objavil aj George R. R. Martin. Druhá séria sa nakrúcala 106 dní a väčšinu času nakrúcali dva štáby ("Dragon" a "Wolf") na odlišných miestach. Tretia séria sa nakrúcala od júla do 24. novembra 2012. Štvrtá séria sa nakrúcala od 8. júla do 21. novembra 2013, nakrúcanie trvalo 136 dní. Štvrtá séria sa nakrúcala od júla do decembra 2014. Scéna, kde Cersei prechádza cez mesto nahá, bola nakrútená v októbri 2014 v Dubrovníku. Lena Headey, ktorá hrá Cersei, však v scéne osobne nehrala a bola využitá jej dvojníčka. Tvár herečky bola následne pridaná v postprodukcii. Šiesta séria sa nakrúcala od júla do 17. decembra 2015 v piatich krajinách: Severné Írsko, Španielsko, Chorvátsko, Island a Kanada. Doteraz najrozsiahlejšia a najprepracovanejšia bitka seriálu, v epizóde "Battle of the Bastards" sa nakrúcala až 25 dní, pracoval na nej 600-členný štáb vrátane 4 kamerových štábov, hralo v nej 500 komparzistov, bolo využitých 70 koní a stála údajne viac ako 10 miliónov dolárov. Nakrúcanie siedmej série začalo 31. augusta 2016 v Belfaste a trvalo do februára 2017, čo posunulo štart vysielania na júl 2017.

### Adaptácia románov

Romány sú bližšie popísané v článku *Pieseň ľadu a ohňa*

| Séria | Objednanie | Nakrúcanie | Premiéra | Finále | Romány |
| --- | --- | --- | --- | --- | --- |
| 1. séria | 2. marec 2010 | Druhá polovica 2010 | 17. apríl 2011 | 19. jún 2011 | *Hra o tróny* |
| 2. séria | 19. apríl 2011 | Druhá polovica 2011 | 1. apríl 2012 | 3. jún 2012 | *Súboj kráľov* a prvé kapitoly z *Búrka mečov* |
| 3. séria | 10. apríl 2012 | júl – november 2012 | 31. marec 2013 | 9. jún 2013 | Prvé dve tretiny z *Búrka mečov* |
| 4. séria | 2. apríl 2013 | júl – november 2013 | 6. apríl 2014 | 15. jún 2014 | Tretia tretina z *Búrka mečov* a niekoľko prvkov z *Hostina pre vrany* a *Tanec s drakmi* |
| 5. séria | 8. apríl 2014 | júl – december 2014 | 12. apríl 2015 | 14. jún 2015 | *Hostina pre vrany*, *Tanec s drakmi* a vlastný dej + posledné kapitoly z *Búrka mečov* a prvky z *The Winds of Winter*  |
| 6. séria | 8. apríl 2014 | júl – december 2015 | 24. apríl 2016 | 26. jún 2016 | Vlastný dej a podľa osnovy pre *The Winds of Winter*  + posledné prvky *Hostina pre vrany* a *Tanec s drakmi* |
| 7. séria | 21. apríl 2016 | august 2016 – február 2017 | 16. júl 2017 | 27. august 2017 | Vlastný dej a podľa osnovy pre *The Winds of Winter*  a *A Dream of Spring* |
| 8. séria | 30. júl 2016 | október 2017 – júl 2018 | 14. apríl 2019 | 19. máj 2019 |

### Lokality

Seriál sa nakrúca v Titanic Studios v Belfaste, no veľké množstvo exteriérových scén je natáčaných na rôznych miestach po celej Európe. Exteriérové scény pre Kráľov prístav (King's Landing) sa nakrúcali v Dubrovníku, Zimohrad (Winterfell) v Severnom Írsku, zamrznuté končiny za Múrom (The Wall) na Islande, Záliv otrokov (Slaver's Bay) v Chorvátsku, Španielsku a Maroku.

### Financovanie

Presný rozpočet seriálu nie je známy, no bolo zverejnené že prvých päť sérií stálo HBO zhruba 6 miliónov amerických dolárov za epizódu, teda 60 miliónov za každú sériu. Rozpočet šiestej série bol zvýšený na 10 miliónov dolárov za epizódu, pričom značná časť z tohto rozpočtu išla do nakrútenia doteraz najväčšej bitky seriálu "Battle of the Bastards". V porovnaní bitka v epizóde "Blackwater" stála zhruba 8 miliónov dolárov. Značná časť rozpočtu ide aj do špeciálnych vizuálnych efektov (CGI).

Hodnotenie a ocenenia
---------------------

### Hodnotenie

| Séria | Hodnotenie |
| --- | --- |
| Rotten Tomatoes | Metacritic | ČSFD |
|  | 1 | 91 % | 80 | 93 % |
|  | 2 | 96 % | 90 | 92 % |
|  | 3 | 96 % | 91 | 93 % |
|  | 4 | 97 % | 94 | 93 % |
|  | 5 | 93 % | 91 | 86 % |
|  | 6 | 94 % | 73 | 91 % |
|  | 7 | 93 % | 77 | 86 % |
|  | 8 | 52 % | 74 | 64 % |

### Ocenenia

Seriál bol nominovaný na veľké množstvo ocenení, vrátane nominácií na šesť Zlatý glóbusov (jedno víťazstvo), desať Writers Guild of America Awards, sedem Producers Guild of America Awards (jedno víťazstvo), osem Directors Guild of America Awards (dve víťazstvá), osem Art Directors Guild Awards (päť víťazstiev), dvadsaťjedna Saturn Awards (dve víťazstvá), štrnásť Satellite Awards (tri víťazstvá) a jedno Peabody Award. Ďalej bol seriál nominovaný 128-krát na Cenu Emmy, vrátane siedmych nominácií na najlepší dramatický seriál po sebe, z čoho vyhral až 47-krát.

Seriál drží aj rekord v Guinnessovej knihe rekordov za "najrozsiahlejšie súbežné vysielanie televíznej drámy" a "najviac ilegálne sťahovaný (pirátený) televízny program".

Referencie
----------

1. ↑  KARMALI, Luke. *GEORGE R.R. MARTIN NOT WRITING GAME OF THRONES SEASON 6 EPISODE* [online]. , 30.3.2015. Dostupné online. (po anglicky)
2. ↑  LACOB, Jace. *Game of Thrones: 10 Secrets About HBO's Adaptation* [online]. The Daily Beast, 4.5.2011. Dostupné online. (po anglicky)
3. ↑  HARWOOD, Charlie. *Game of Thrones Begins Filming For Season 3* [online]. HBO Watch, 9.7.2012. Dostupné online. (po anglicky)
4. ↑   *‘Game of Thrones’ season 3 spoilers: Filming in Iceland (and as a whole) ends* [online]. Cartermatt, 24.11.2012. Dostupné online. (po anglicky)
5. ↑  WILKEN, Selina. *‘Game of Thrones’ season 4 filming began Monday!* [online]. Hypable, 8.7.2013. Dostupné online. (po anglicky)
6. ↑   *That’s a wrap! Season 4 filming is complete* [online]. Fansided, [cit. 2017-02-13]. Dostupné online. Archivované 2017-07-20 z originálu. (po anglicky)
7. ↑  HOPEWELL, John. *Part of ‘Game of Thrones’ Fifth Season to Shoot in Spain* [online]. Variety, 2.7.2014. Dostupné online. (po anglicky)
8. ↑   *Game of Thrones Season 5 Filming Has Wrapped, Trailers Should Be Coming Soon* [online]. Game N Guide, 15.12.2014. Dostupné online. (po anglicky)
9. ↑  JONES, Nate. *They Finally Shot That Cersei Scene on Game of Thrones* [online]. Vulture, 3.4.2014. Dostupné online. (po anglicky)
10. ↑  SAPOCHNIK, Miguel. *Five days left...* [online]. Miguel Sapochnik na Twitteri, 12.12.2015. Dostupné online. (po anglicky)
11. ↑  HIBBERD, James. '*Game of Thrones': Battle of the Bastards by the numbers* [online]. Entertainment Weekly, 16.6.2015. Dostupné online. (po anglicky)
12. ↑  SMITH, Oliver. *The incredible locations that will star in Game of Thrones season 7* [online]. The Telegraph, 23.12.2016. Dostupné online. (po anglicky)
13. ↑  AUSIELLO, Michael. *Game of Thrones Season 7 Premiere Pushed to Summer 2017* [online]. TV Line, 18.6.2016. Dostupné online. (po anglicky)
14. ↑  GOLDBERG, Lesley. '*Game of Thrones' Considering Shorter Final Seasons* [online]. The Hollywood Reporter, 14.4.2016. Dostupné online. (po anglicky)
15. ↑   *HBO picks up 'Game of Thrones'; first picture, cast list* [online]. Chicago Tribune, 2.3.2010, [cit. 2016-09-19]. Dostupné online. Archivované 2016-08-21 z originálu. (po anglicky)
16. ↑  HIBBERD, James. *HBO renews 'Game of Thrones' for second season!* [online]. Entertainment Weekly, 19.4.2011. Dostupné online. (po anglicky)
17. ↑  O'CONNELL, Michael. '*Game of Thrones' Renewed for Season 3* [online]. The Hollywood Reporter, 10.4.2012. Dostupné online. (po anglicky)
18. ↑  HIBBERD, James. '*Game of Thrones' renewed for season 4* [online]. Entertainment Weekly, 2.4.2013. Dostupné online. (po anglicky)
19. 1 2   *GAME OF THRONES RENEWED FOR SEASON 5 AND SEASON 6* [online]. IGN, 8.4.2014. Dostupné online. (po anglicky)
20. ↑  ANDREEVA, Nellie. *‘Game Of Thrones’ Picked Up For Season 7, ‘Veep’ & ‘Silicon Valley’ Also Renewed By HBO* [online]. Deadline, 21.4.2016. Dostupné online. (po anglicky)
21. ↑   *Film and television studios* [online]. Northern Ireland Screen, [cit. 2017-01-29]. Dostupné online. Archivované 2017-02-02 z originálu. (po anglicky)
22. ↑  SMITH, Oliver. *Mapped: Every single Game of Thrones filming location* [online]. Telegraph, 13.6.2016. Dostupné online. (po anglicky)
23. ↑  CUCCINELLO, Hayley C.. '*Game Of Thrones' Season 6 Costs $10 Million Per Episode, Has Biggest Battle Scene Ever* [online]. Forbes, 22.4.2016. Dostupné online. (po anglicky)
24. ↑  DWILSON, Stephanie Dube. *What Was the ‘Battle of the Bastards’ Budget on ‘Game of Thrones’?* [online]. Entertainment Weekly, 20.6.2016. Dostupné online. (po anglicky)
25. ↑   *Game of Thrones: Season 1* [online]. Rotten Tomatoes. Dostupné online. (po anglicky)
26. ↑   *Game of Thrones - Season 1 Reviews* [online]. Metacritic. Dostupné online. (po anglicky)
27. ↑   *Game of Thrones - Season 1 (série) (2011)* [online]. Česko-Slovenská filmová databáze. Dostupné online. (po česky)
28. ↑   *Game of Thrones: Season 2* [online]. Rotten Tomatoes. Dostupné online. (po anglicky)
29. ↑   *Game of Thrones - Season 2 Reviews* [online]. Metacritic. Dostupné online. (po anglicky)
30. ↑   *Game of Thrones - Season 2 (série) (2012)* [online]. Česko-Slovenská filmová databáze. Dostupné online. (po česky)
31. ↑   *Game of Thrones: Season 3* [online]. Rotten Tomatoes. Dostupné online. (po anglicky)
32. ↑   *Game of Thrones - Season 3 Reviews* [online]. Metacritic. Dostupné online. (po anglicky)
33. ↑   *Game of Thrones - Season 3 (série) (2013)* [online]. Česko-Slovenská filmová databáze. Dostupné online. (po česky)
34. ↑   *Game of Thrones: Season 4* [online]. Rotten Tomatoes. Dostupné online. (po anglicky)
35. ↑   *Game of Thrones - Season 4 Reviews* [online]. Metacritic. Dostupné online. (po anglicky)
36. ↑   *Game of Thrones - Season 4 (série) (2014)* [online]. Česko-Slovenská filmová databáze. Dostupné online. (po česky)
37. ↑   *Game of Thrones: Season 5* [online]. Rotten Tomatoes. Dostupné online. (po anglicky)
38. ↑   *Game of Thrones - Season 5 Reviews* [online]. Metacritic. Dostupné online. (po anglicky)
39. ↑   *Game of Thrones - Season 5 (série) (2015)* [online]. Česko-Slovenská filmová databáze. Dostupné online. (po česky)
40. ↑   *Game of Thrones: Season 6* [online]. Rotten Tomatoes. Dostupné online. (po anglicky)
41. ↑   *Game of Thrones - Season 6 Reviews* [online]. Metacritic. Dostupné online. (po anglicky)
42. ↑   *Game of Thrones - Season 6 (série) (2016)* [online]. Česko-Slovenská filmová databáze. Dostupné online. (po česky)
43. ↑   *Game of Thrones: Season 7* [online]. Rotten Tomatoes. Dostupné online. (po anglicky)
44. ↑   *Game of Thrones - Season 7 Reviews* [online]. Metacritic. Dostupné online. (po anglicky)
45. ↑   *Game of Thrones - Season 7 (série) (2017)* [online]. Česko-Slovenská filmová databáze. Dostupné online. (po česky)
46. ↑   *Game of Thrones: Season 8* [online]. Rotten Tomatoes. Dostupné online. (po anglicky)
47. ↑   *Game of Thrones - Season 8 Reviews* [online]. Metacritic. Dostupné online. (po anglicky)
48. ↑   *Game of Thrones - Season 8 (série) (2019)* [online]. Česko-Slovenská filmová databáze. Dostupné online. (po česky)
49. ↑   *Game Of Thrones* [online]. Emmys. Dostupné online. (po anglicky)
50. ↑   *Maisie Williams overjoyed as Game of Thrones marches into Guinness World Records 2016* [online]. Guinness World Records. Dostupné online. (po anglicky)

Externé odkazy
--------------

* *Game of Thrones* v Internet Movie Database (po anglicky)
* *Game of Thrones (TV seriál)* v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Game of Thrones na anglickej Wikipédii.*